**Brian Willsie** (s. 16. maaliskuuta 1978 London, Ontario, Kanada) on kanadalainen jääkiekkoilija, joka pelaa SHL-joukkue Örebro HK:ssa. Hän on pelipaikaltaan laitahyökkääjä, mutta osaa pelata myös keskellä Willsien vahvuuksiin kuuluu kahden suunnan pelaaminen, työmoraali, asenne ja laukaus. Hänen heikkouksiin kuuluu laukauksen säästely sekä voiman ja aggressiivisuuden puute, mikä on estänyt Willsietä nousemasta isoon rooliin NHL:ssä. Hän on pelannut aiemmin NHL:ssä yhteensä 381 runkosarjaottelua tehopistein 52+57=109 ja keräten 217 jäähyminuuttia sekä kymmenen playoff-ottelua tehopistein 1+1=2 ja keräten neljä jäähyminuuttia.

Ura
---

### Seuraura

#### Junioriura

Willsie kasvoi pienessä Belmontin kaupungissa, Ontariossa. Hän pelasi siellä kevääseen 1994 saakka Belmont Bombers-joukkueessa, jonka jälkeen Willsie vietti kauden 1994–1995 St. Thomas Starsin joukkueessa, WOHL:ssä. OHL-joukkue Guelph Storm varasi hänet 17. pelaajana kesällä 1995. Tulokaskausi 1995–1996 toi Willsielle OHL:n runkosarjassa 34 tehopistettä. Colorado Avalanche varasi hänet 146. pelaajana NHL:n varaustilaisuudessa 1996.

Kaudella 1996–1997 Willsie teki kaksi kertaa enemmän tehopisteitä kuin edellisellä kaudellaan; hän sijoittui tehoilla 37+31=68 Stormin sisäisessä maalipörssissä toiseksi Brian Wesenbergin kanssa ja sijoittui sisäisessä pistepörssissä kolmanneksi. Kevään 1997 pudotuspeleissä Willsie oli 15 osumallaan joukkueen paras maalintekijä ja jakoi koko OHL:n maalipörssin toisen sijan Oshawa Generalsin Ryan Lindsayn kanssa. Kaudella 1997–1998 hän voitti tehoilla 45+31=76 Stormin sisäisen piste- ja maalipörssin. Willsie sijoittui koko OHL:n maalipörssissä neljänneksi. Willsie oli joukkueen paras maalintekijä myös kevään 1998 pudotuspeleissä yhdeksällä osumallaan. Hän voitti kauden päätteeksi OHL:n mestaruuden ja valittiin liigan ensimmäiseen tähdistökentälliseen. Willsie valittiin myös CHL:n kolmanteen tähdistökentälliseen.

#### Ammattilaisura

Willsie NHL-joukkue Los Angeles Kingsin harjoituksissa lokakuussa 2007.
Kaudeksi 1998–1999 Willsie siirtyi Colorado Avalanchen organisaatioon. Hän pelasi ensimmäisen sopimuskautensa kuitenkin kokonaan AHL-joukkue Hershey Bearsissa. Kaudella 1999–2000 Willsie debytoi NHL:ssä. Hän pelasi ensimmäisen ja kauden ainoaksi jääneen NHL-ottelunsa 9. tammikuuta 2000 Chicago Blackhawksia vastaan. Willsie pelasi taas seuraavan kauden 2000–2001 kokonaan Bearsissa, jonka paras maalintekijä hän oli kevään 2001 pudotuspeleissä seitsemällä osumallaan. Kauden 2001–2002 Willsie pelasi puolestaan kokonaan NHL:ssä, jossa varsinainen tulokaskausi toi 56 runkosarjaottelussa tehot 7+7=14 sekä neljässä playoff-ottelussa yhden syöttöpisteen. Kauden 2002–2003 Willsie pelasi taas suurimmaksi osaksi farmissa; hän pelasi kauden aikana NHL:ssä 12 runkosarja- ja kuusi playoff-ottelua.

Lokakuussa 2003 Washington Capitals nappasi Willsien waiver-draftissa riveihinsä. Hän pelasi koko kauden 2003–2004 NHL:ssä. Willsien kausi jäi kuitenkin vain 49 ottelun mittaiseksi aivotärähdyksen takia. Heinäkuussa 2004 hän teki vuoden mittaisen ja 450 000 dollarin arvoisen jatkosopimuksen Capitalsin kanssa. NHL:n työsulkukauden 2004–2005 Willsie aloitti slovenialaisessa Olimpija Ljubljanassa. Hän palasi kuitenkin kesken kauden, joulukuussa 2004 Pohjois-Amerikkaan ja vietti loppukauden Capitalsin farmijoukkue Portland Piratesissa, jonka paras maalintekijä ja toiseksi paras pistemies Willsie oli tehtyään 53 runkosarjaottelussa tehot 24+17=41.

Willsie teki kaudella 2005–2006 läpimurtonsa NHL:ssä ja liigan yhden kauden piste-ennätyksensä tehtyään kauden kaikissa 82 runkosarjaottelussa tehot 19+22=41, joilla hän oli Capitalsin neljänneksi paras pistemies. Heinäkuussa 2006 Willsie teki vapaana agenttina kaksivuotisen sopimuksen Los Angeles Kingsin kanssa. Toisella kaudellaan 2007–2008 hän jäi kuitenkin lähinnä "extrahyökkääjäksi" ja pelasi vain 53 runkosarjaottelua. Kaudeksi 2008–2009 Willsie pelasi vuoden mittaisella sopimuksella Colorado Avalancheen. Hän pelasi osan kaudestaan myös farmijoukkue Lake Erie Monstersissa ja sai tililleen 42 NHL-ottelua. Kesäkuussa 2009 Willsie teki vuoden mittaisen jatkosopimuksen Avalanchen kanssa.

Kauden 2009–2010 Willsie pelasi lähes kokonaan Lake Erie Monstersissa, toimi joukkueen kapteenina ja oli tehoilla 26+31=57 joukkueen paras maalintekijä ja kolmanneksi paras pistemies. Hän teki 26 osumallaan myös Monstersin uuden seurakohtaisen yhden kauden maaliennätyksen, johon on yltänyt myös Matt Ford seuraavalla kaudella. Willsie pelasi kauden aikana neljä NHL-ottelua.

Heinäkuussa 2010 Willsie teki vuoden mittaisen ja kaksisuuntaisen sopimuksen Washington Capitalsin kanssa. Hän pelasi kauden 2010–2011 lähes kokonaan sen farmijoukkue Hershey Bearsissa. Willsie jakoi 30 osumallaan joukkueen sisäisen maalipörssin voiton Kyle Greentreen kanssa ja sijoittui sisäisessä pistepörssissä toiseksi 68 tehopisteellään. Hän pelasi kauden aikana yhden NHL-ottelun tehden siinä syöttöpisteen. Kaudeksi 2011–2012 Willsie siirtyi vuoden mittaisella ja kaksisuuntaisella sopimuksella Montréal Canadiensin organisaatioon. Hän pelasi kuitenkin koko kauden sen farmijoukkue Hamilton Bulldogsissa, jonka sisäisen piste- ja syöttöpörssin Willsie voitti tehoilla 18+26=44.

Brian Willsie Turun Palloseurassa marraskuussa 2012.
Kaudeksi 2012–2013 Willsie siirtyi vuoden mittaisella sopimuksella SM-liigajoukkue Turun Palloseuraan. Hänen sopimuksensa sisälsi 22. syyskuuta asti kestävän try-outin. Willsie loukkasi polvensa kolmannessa European Trophy -harjoitusottelussa jouduttuaan Tapparan Tuukka Mäntylän taklaamaksi. Hän palasi kaukaloihin TPS:n kolmanteen SM-liigaotteluun 19. syyskuuta 2012 JYPiä vastaan. Willsie valittiin otteluun loukkaantuneen Ville Vahalahden tilalle TPS:n kapteeniksi, vaikka hän pelasi ensimmäistä SM-liigaotteluaan ja oli vielä try-outilla. Koejaksonsa päätyttyä Willsie sai jatkaa joukkueessa. Hän toimi TPS:n kapteenina kuuden ottelun ajan aina Vahalahden toipumiseen saakka. Kaikkiaan Willsie teki kauden aikana SM-liigassa 48 runkosarjaottelussa tehot 24+11=35, joilla hän oli TPS:n paras maalintekijä ja toiseksi paras pistemies Marko Anttilan jälkeen. Willsie sijoittui koko SM-liigan maalipörssissä kolmanneksi ja 105 minuutillaan jäähypörssissä seitsemänneksi. Helmikuun 2013 puolivälissä hän siirtyi National League A:n siirtotakarajalla sveitsiläisjoukkue Kloten Flyersin riveihin. Willsie teki samalla kuitenkin vuoden mittaisen jatkosopimuksen TPS:n kanssa kaudeksi 2013–2014.

Willsie aloitti kauden 2013–2014 7. lokakuuta 2013 asti kestäneellä lainasopimuksella KHL:n kroatialaisessa tulokasjoukkue Medveščak Zagrebissa. Hän oli TPS:n sisäisessä pistepörssissä kolmantena tehoilla 11+14=25, kunnes Willsie siirtyi siirtotakarajalla, helmikuussa 2014 loppukaudeksi SHL-joukkue Örebro HK:hon. Hänen siirtonsa taustalla oli TPS:n heikko kausi ja myös Willsien oma halu siirtyä muualle pelaamaan. Hänen kauteensa TPS:ssä mahtui myös kuukauden mittainen sairausloma Willsien saatua aivotärähdyksen Pelicansin Tommi Paakkolanvaaran taklauksesta marraskuussa 2013.

### Maajoukkueura

Willsie pelasi alle 20-vuotiaiden MM-kilpailuissa vuonna 1998.

### Siirrot NHL:ssä

* 4. heinäkuuta 2006 Willsie allekirjoitti kahden vuoden sopimuksen Los Angeles Kingsin kanssa.
* 15. heinäkuuta 2008 Willsie teki vuoden sopimuksen Colorado Avalanchen kanssa.
* 14. heinäkuuta 2010 Willsie ja Washington Capitals tekivät vuoden kaksisuuntaisen sopimuksen.
* 7. heinäkuuta 2011 Willsie allekirjoitti vuoden sopimuksen Montréal Canadiensin kanssa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1993–1994 | Belmont Bombers | OHA-D | 13 | 9 | 5 | 14 | 14 | – | – | – | – | – |
| 1994–1995 | St. Thomas Stars | WOHL | 45 | 35 | 47 | 82 | 47 | – | – | – | – | – |
| 1995–1996 | Guelph Storm | OHL | 65 | 13 | 21 | 34 | 18 | 16 | 4 | 2 | 6 | 6 |
| 1996–1997 | Guelph Storm | OHL | 64 | 37 | 31 | 68 | 37 | 18 | 15 | 4 | 19 | 10 |
| 1997–1998 | Guelph Storm | OHL | 57 | 45 | 31 | 76 | 41 | 12 | 9 | 5 | 14 | 18 | Ykköstähdistö |  |  |  |  |  | JMM | 7 | 0 | 2 | 2 | 4 |
|  | Guelph Storm | M-Cup | – | – | – | – | – | 5 | 2 | 1 | 3 | 4 |
| 1998–1999 | Hershey Bears | AHL | 72 | 19 | 10 | 29 | 28 | 3 | 1 | 0 | 1 | 0 |
| 1999–2000 | Hershey Bears | AHL | 78 | 20 | 39 | 59 | 44 | 12 | 2 | 6 | 8 | 8 |
|  | Colorado Avalanche | NHL | 1 | 0 | 0 | 0 | 0 | – | – | – | – | – |
| 2000–2001 | Hershey Bears | AHL | 48 | 18 | 23 | 41 | 20 | 12 | 7 | 2 | 9 | 14 |
| 2001–2002 | Colorado Avalanche | NHL | 56 | 7 | 7 | 14 | 14 | 4 | 0 | 1 | 1 | 2 |
| 2002–2003 | Hershey Bears | AHL | 59 | 29 | 28 | 57 | 49 | – | – | – | – | – |
|  | Colorado Avalanche | NHL | 12 | 0 | 1 | 1 | 15 | 6 | 1 | 0 | 1 | 2 |
| 2003–2004 | Washington Capitals | NHL | 49 | 10 | 5 | 15 | 18 | – | – | – | – | – |
| 2004–2005 | Olimpija Ljubljana | IEL | 12 | 7 | 6 | 13 | 34 | – | – | – | – | – |
|  | Olimpija Ljubljana | Slovenia | 2 | 0 | 3 | 3 | 4 | – | – | – | – | – |
|  | Portland Pirates | AHL | 53 | 24 | 17 | 41 | 47 | – | – | – | – | – |
| 2005–2006 | Washington Capitals | NHL | 82 | 19 | 22 | 41 | 77 | – | – | – | – | – |
| 2006–2007 | Los Angeles Kings | NHL | 81 | 11 | 10 | 21 | 49 | – | – | – | – | – |
| 2007–2008 | Los Angeles Kings | NHL | 53 | 4 | 8 | 12 | 30 | – | – | – | – | – |
| 2008–2009 | Lake Erie Monsters | AHL | 12 | 8 | 6 | 14 | 8 | – | – | – | – | – |
|  | Colorado Avalanche | NHL | 42 | 1 | 3 | 4 | 14 | – | – | – | – | – |
| 2009–2010 | Lake Erie Monsters | AHL | 75 | 26 | 31 | 57 | 44 | – | – | – | – | – |
|  | Colorado Avalanche | NHL | 4 | 0 | 0 | 0 | 0 | – | – | – | – | – |
| 2010–2011 | Hershey Bears | AHL | 76 | 30 | 38 | 68 | 68 | 6 | 2 | 3 | 5 | 6 |
|  | Washington Capitals | NHL | 1 | 0 | 1 | 1 | 0 | – | – | – | – | – |
| 2011–2012 | Hamilton Bulldogs | AHL | 68 | 18 | 26 | 44 | 88 | – | – | – | – | – |
| 2012–2013 | TPS | SM-liiga | 48 | 24 | 11 | 35 | 105 | – | – | – | – | – |
|  | Kloten Flyers | NLA | 6 | 1 | 5 | 6 | 0 | – | – | – | – | – |
| 2013–2014 | Medveščak Zagreb | KHL | 13 | 2 | 3 | 5 | 10 | – | – | – | – | – |
|  | TPS | SM-liiga | 33 | 11 | 14 | 25 | 18 | – | – | – | – | – |
|  | Örebro HK | SHL | 6 | 1 | 0 | 1 | 6 | – | – | – | – | – |
| 11 kautta | yhteensä | NHL | 381 | 52 | 57 | 109 | 217 | 10 | 1 | 1 | 2 | 4 |
| 1 kausi | yhteensä | KHL | 13 | 2 | 3 | 5 | 10 | – | – | – | – | – |
| 9 kautta | yhteensä | AHL | 541 | 192 | 218 | 410 | 396 | 33 | 12 | 11 | 23 | 28 |
| 2 kautta | yhteensä | SM-liiga | 81 | 35 | 25 | 60 | 123 | – | – | – | – | – |
| 1 kausi | yhteensä | NLA | 6 | 1 | 5 | 6 | 0 | – | – | – | – | – |
| 1 kausi | yhteensä | SHL | 6 | 1 | 0 | 1 | 6 | – | – | – | – | – |

Lähteet
-------

* Brian Willsie The Internet Hockey Databasessa (englanniksi)
* Brian Willsie Legends of Hockey -sivustolla (englanniksi)
* Brian Willsie *Elite Prospects*. Everysport Media Group AB.  (englanniksi)

### Viitteet

1. ↑  Brian Willsie – Örebro – SHL – Jatkoaika.com – Kaikki jääkiekosta (Arkistoitu – Internet Archive)
2. 1 2  Brian Willsie *Elite Prospects*. Everysport Media Group AB.  (englanniksi)
3. 1 2 3 4 5 6  Brian Willsie The Internet Hockey Databasessa (englanniksi)
4. 1 2  Brian Willsie Legends of Hockey -sivustolla (englanniksi)
5. ↑  No takers for Cujo  3.10.2003. NEW YORK:  ESPN. Viitattu 21.8.2012. (englanniksi)
6. ↑  NHL:n waiver-draftissa liikkui runsaasti pelaajia  4.10.2003. Jatkoaika.com. Viitattu 21.8.2012.
7. ↑  Willsielle ja Doigille jatkosopimukset, Zubrus Venäjälle  1.7.2004. Jatkoaika.com. Viitattu 21.8.2012.
8. ↑  Kings sign forward Brian Willsie  4.7.2006. LOS ANGELES:  Los Angeles Kings. Viitattu 21.8.2012. (englanniksi)
9. ↑  NHL:ssa tapahtuu: Chris Higginsille ja Brent Burnsille jatkosopimus, Tom Poti NY Islandersin takalinjoille  9.7.2006. Jatkoaika.com. Viitattu 21.8.2012.
10. ↑  Avalanche Signs McCormick, Willsie  15.7.2008. Colorado Avalanche. Viitattu 21.8.2012. (englanniksi)
11. ↑  NHL:ssä tapahtuu: Svatosille jatkosopimus, York Columbukseen  26.7.2008. Jatkoaika.com. Viitattu 21.8.2012.
12. ↑  Avs Agree to Terms With Six Players  6.7.2009. Colorado Avalanche. Viitattu 21.8.2012. (englanniksi)
13. ↑  Eliteprospects.com – Lake Erie Monsters *eliteprospects.com*. Viitattu 21.8.2012. (englanniksi)
14. ↑  Capitals Sign Right Wing Brian Willsie  14.7.2010. ARLINGTON, VA.:  Washington Capitals. Viitattu 21.8.2012. (englanniksi)
15. ↑  NHL:ssä tapahtuu: Lukowich Dallasiin  15.7.2010. Jatkoaika.com. Viitattu 21.8.2012.
16. ↑  Habs sign forward Brian Willsie to a one-year contract  7.7.2011. MONTREAL:  Montréal Canadiens. Viitattu 21.8.2012. (englanniksi)
17. ↑  Brian Willsie TPS:n haaviin  21.8.2012. Jatkoaika.com. Viitattu 21.8.2012.
18. ↑  Strozyk, Matias: Maalintekijä, liigadebytantti, try-out -pelaaja, kapteeni  19.9.2012. Jatkoaika.com. Viitattu 21.9.2012.
19. ↑  TPS pitää maalintekijänsä  22.9.2012. Jatkoaika.com. Viitattu 24.9.2012.
20. ↑  Strozyk, Matias: Willsie hyvästeli TPS:n – "Mahtava mahdollisuus"  14.2.2013. Jatkoaika.com. Viitattu 15.3.2013.
21. ↑  Brian Willsie zu den Kloten Flyers  14.2.2013. Kloten Flyers. Viitattu 15.3.2013. (saksaksi)
22. ↑  TPS-maalitykki aloittaa kautensa KHL-tulokkaan leivissä  8.7.2013. SuomiKiekko. Viitattu 11.10.2013.
23. ↑  ZAGREBAČKIM MEDVJEDIMA SE PRIDRUŽILI NAPADAČI WILLSIE I MURLEY  9.7.2013. KHL Medveščak Zagreb. Viitattu 15.10.2013. (kroatiaksi)
24. ↑  Pettersson, Robert: Örebro värvar stjärna från finska ligan *Hockeysverige.se*.  17.2.2014. NewsMe. Viitattu 17.2.2014. (ruotsiksi)
25. ↑  Ulkomaalaisten joukkolähtö Turusta jatkuu – Willsie siirtyy SHL:ään  17.2.2014. Jatkoaika.com. Viitattu 17.2.2014.
26. ↑  Strozyk, Matias: Willsie löysi tasonsa  12.1.2014. Jatkoaika.com. Viitattu 17.2.2014.